[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 11.9.2009

KOM(2009) 476 endelig

Forslag til

RÅDETS FORORDNING

om åbning og forvaltning af autonome fællesskabstoldkontingenter for visse fiskevarer for perioden 2010-2012

BEGRUNDELSE

1) BAGGRUNDEN FOR FORSLAGET |

Begrundelse og formål/generel baggrund Rådets forordning (EF) nr. 824/2007 af 10. juli 2007 om åbning og forvaltning af autonome fællesskabstoldkontingenter for visse fiskevarer for perioden 2007-2009 udløber den 31.12.2009. Nærværende forslag tager sigte på at indføre en lignende ordning for perioden 2010-2012 for at sikre passende forsyningsvilkår for EU's industri i denne periode. Det er i EU's interesse at forhøje nogle af de eksisterende autonome toldkontingenter, fordi forarbejdningsindustrien i nogle medlemsstater har overordentligt vanskeligt ved at skaffe tilstrækkelige EU-forsyninger af visse fiskevarer. Da forsyningsbehovet har ændret sig, indeholder forslaget desuden en ny vare, et enkelt kontingent er ikke videreført, og for nogle af de øvrige varer er kontingentmængderne reduceret. |

Gældende bestemmelser på det område, som forslaget vedrører Rådets forordning (EF) nr. 824/2007 af 10. juli 2007 om åbning og forvaltning af autonome fællesskabstoldkontingenter for visse fiskevarer for perioden 2007-2009. |

Overensstemmelse med andre EU-politikker og -mål Forslaget er i overensstemmelse med EU's politik for landbrug, fiskeri, handel, udvikling og eksterne forbindelser. Det har ingen negative konsekvenser for de udviklingslande, der har en præferencehandelsaftale med EU, dvs. under GSP- eller ØPA-ordningen. |

2) HØRING AF INTERESSEREDE PARTER OG KONSEKVENSANALYSE |

Høring af interesserede parter |

Høringsmetoder, hovedmålgrupper og respondenternes overordnede profil Høring af medlemsstaterne i Forvaltningskomitéen for Fiskevarer og i Den Rådgivende Komité for Fiskeri og Akvakultur. Uformelle høringer af EU-industrien (Foreningen af EU's Fiskeindustrivirksomheder og Sammenslutningen af Nationale Organisationer for Fiskegrossister, -importører og -eksportører i EF). Sammenfatning af svarene og af, hvordan der er taget hensyn til dem Et stort flertal af medlemsstaterne kan tilslutte sig de foreslåede foranstaltninger. |

Ekspertbistand |

Relevante videnskabelige områder/ekspertiseområder Eksperter, der repræsenterer medlemsstaterne i Forvaltningskomitéen for Fiskevarer. Metodevalg Åben høring. Væsentligste organer/eksperter, der er blevet hørt Eksperter udpeget af hver enkelt medlemsstat. Høringer i løbet af det første halvår af 2009 af Forvaltningskomitéen for Fiskevarer, arbejdsgruppe III vedrørende markeder og handel under Den Rådgivende Komité for Fiskeri og Akvakultur (ACFA) og møde med aktørerne (Foreningen af EU's Fiskeindustrivirksomheder (AIPCE) og Sammenslutningen af Nationale Organisationer for Fiskegrossister, -importører og -eksportører i EF (CEP)). Sammendrag af rådgivning, der er modtaget og anvendt Der er ikke henvist til potentielt alvorlige risici med uoprettelige følger. Midler til at gøre eksperternes råd offentligt tilgængelige Offentliggørelse af forslaget. |

Konsekvensanalyse Ikke relevant. |

3) FORSLAGETS RETLIGE ASPEKTER |

Resumé af forslaget Forslag til Rådets forordning om åbning og forvaltning af autonome fællesskabstoldkontingenter for visse fiskevarer for perioden 2010-2012. |

Retsgrundlag EF-traktatens artikel 26. |

Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

Det er nødvendigt at vedtage foranstaltninger for at løse problemet med de meget knappe forsyninger til forarbejdningsindustrien i den næste treårige periode, der begynder i 2010. |

Foranstaltningerne er i tråd med princippet om at forenkle procedurerne for virksomheder, der handler med tredjelande, og i overensstemmelse med Kommissionens meddelelse vedrørende autonome toldsuspensioner og toldkontingenter (98/C 128/02). |

Reguleringsmiddel/-form |

Foreslået middel: forordning. |

Andre midler ville ikke være hensigtsmæssige af følgende grunde: I henhold til EF-traktatens artikel 26 skal autonome toldsuspensioner og toldkontingenter godkendes af Rådet, der med kvalificeret flertal træffer beslutning på forslag af Kommissionen. Det er nødvendigt at udstede en forordning for at sikre direkte og ensartet anvendelse i hele EU. |

4) BUDGETMÆSSIGE KONSEKVENSER |

På grundlag af de seneste komplette statistikker (2008) kan indtægtstabet som følge af denne forordning anslås til 75 mio. EUR for det første år i den treårige periode, der begynder i 2010. Dette beløb er beregnet på grundlag af MFN-toldsatsen og fuldstændig udnyttelse af kontingenterne. Det repræsenterer derfor det maksimale indtægtstab, da EU indrømmer mere gunstige handelspræferencer til forskellige grupper af tredjelande (GSP, GSP+ og frihandelsaftaler), og da den gennemsnitlige udnyttelse af kontingenterne i de første to år af den forordning, som udløber, var på henholdsvis ca. 78 % og 75 %. Det faktiske indtægtstab vil derfor nok være lavere (ca. 25 mio. EUR), idet MFN-toldsatserne ikke gælder konstant. |

5) YDERLIGERE OPLYSNINGER |

Det Europæiske Økonomiske Samarbejdsområde Den foreslåede retsakt har relevans for EØS og bør derfor omfatte hele EØS-området. |

Forslag til

RÅDETS FORORDNING

om åbning og forvaltning af autonome fællesskabstoldkontingenter for visse fiskevarer for perioden 2010-2012

(EØS-relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen[1], og

ud fra følgende betragtninger:

1. Fællesskabets forsyning med visse fiskevarer er i øjeblikket afhængig af import fra tredjelande. Fællesskabets selvforsyningsgrad, når det gælder fiskevarer, er i de seneste 10 år faldet fra 57 % til 36 %. Det er i Fællesskabets interesse helt eller delvist at suspendere toldsatserne for disse varer inden for fællesskabstoldkontingenter af passende størrelse. For ikke at skade Fællesskabets produktion af fiskevarer og samtidig sikre forarbejdningsindustrien tilstrækkelige forsyninger, bør der åbnes toldkontingenter, som tager hensyn til de pågældende varers følsomhed på fællesskabsmarkedet. Der bør derfor åbnes toldkontingenter for perioden 2010-2012, som giver mulighed for at reducere eller suspendere toldsatserne.

2. Den 10. juli 2007 vedtog Rådet forordning (EF) nr. 824/2007 om åbning og forvaltning af autonome fællesskabstoldkontingenter for visse fiskevarer for perioden 2007-2009[2]. Nærværende forordning afløser forordning (EF) nr. 824/2007 med det formål at sikre de rette forsyningsvilkår for Fællesskabets industri i perioden 2010-2012.

3. Det bør navnlig sikres, at alle Fællesskabets importører har lige og kontinuerlig adgang til disse kontingenter, og at de satser, der er fastsat for kontingenterne, anvendes uafbrudt ved enhver import af de pågældende varer til samtlige medlemsstater, indtil kontingenterne er opbrugt.

4. For at sikre en effektiv fælles forvaltning af kontingenterne bør medlemsstaterne kunne trække de mængder på kontingentmængderne, der svarer til deres faktiske import. Da denne forvaltningsmetode kræver et snævert samarbejde mellem medlemsstaterne og Kommissionen, bør sidstnævnte især kunne følge udnyttelsesgraden af de samlede kontingenter og holde medlemsstaterne underrettet herom.

5. Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-kodeks[3] fastsættes der en ordning for forvaltning af toldkontingenter i kronologisk rækkefølge efter datoen for antagelsen af angivelserne om overgang til fri omsætning. De toldkontingenter, der åbnes ved nærværende forordning, bør forvaltes af Kommissionen og medlemsstaterne i overensstemmelse med nævnte ordning.

6. Forordning (EF) nr. 824/2007 bør af klarhedshensyn ophæves med virkning fra den 1. januar 2010.

7. På grund af sagens hastende karakter bør der indrømmes en undtagelse fra den periode på seks uger, der er nævnt i del 1, punkt 3, i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og traktaterne om oprettelse af De Europæiske Fællesskaber —

UDSTEDT FØLGENDE FORORDNING:

Artikel 1

8. For de varer, som er anført i bilaget, suspenderes eller nedsættes importtolden som angivet for de deri anførte perioder og toldkontingenter.

9. Import af de varer, der er anført i bilaget, er kun omfattet af de kontingenter, der er nævnt i stk. 1, hvis den anmeldte toldværdi mindst er lig med den referencepris, der er fastsat eller skal fastsættes i henhold til artikel 29 i Rådets forordning (EF) nr. 104/2000[4].

Artikel 2

De toldkontingenter, der er nævnt i artikel 1, forvaltes i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Kommissionen og medlemsstaternes toldmyndigheder arbejder tæt sammen for at sikre, at denne forordning anvendes og overvåges korrekt.

Artikel 4

Forordning (EF) nr. 824/2007 ophæves.

Artikel 5

Denne forordning træder i kraft på tredjedagen efter offentliggørelsen i Den Europæiske Unions Tidende .

Den anvendes fra den 1. januar 2010 til den 31. december 2012.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [xx.].

På Rådets vegne

Formand [...]

BILAG

Artikel 1.2.0 | Virkninger for EU's egne indtægter | - 56,2/om året |

4. FORHOLDSREGLER MOD SVIG

Kontrol af slutanvendelsesformålet for nogle af de varer, der er omfattet af denne rådsforordning, vil blive foretaget i overensstemmelse med artikel 291-300 i Kommissionens forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks.

5. ANDRE BEMÆRKNINGER

Da den gældende autonome toldkontingentordning udløber den 31. december 2009, tager forslaget sigte på at skabe kontinuitet ved at indføre en tilsvarende ordning, som tager hensyn til forsyningsbehovene og de gældende omstændigheder.

Forslaget indeholder de justeringer, der skal foretages i bilaget til den forordning, der udløber, for at tage hensyn til godkendte anmodninger om inkludering af nye varer, mængdeforhøjelser og ændringer af varebeskrivelser i de autonome toldkontingenter.

Anslåede omkostninger ved foranstaltningen

Den væsentligste virkning af forordningen er indtægtstab for EU. På grundlag af de seneste komplette statistikker (2008) kan indtægtstabet som følge af denne forordning anslås til 75 mio. EUR for det første år i den treårige periode, der begynder i 2010. Virkningen af den foregående forordning blev beregnet til 69 mio. EUR om året.

Dette beløb er beregnet på grundlag af MFN-toldsatserne og fuldstændig udnyttelse af kontingenterne. Det repræsenterer derfor det maksimale indtægtstab, da EU indrømmer mere gunstige handelspræferencer til forskellige grupper af tredjelande (GSP, GSP+ og frihandelsaftaler), og da den gennemsnitlige udnyttelse af kontingenterne i de første to år af den forordning, som udløber, var på henholdsvis ca. 78 % og 75 %.

Det faktiske indtægtstab vil derfor nok være lavere (ca. 25 mio EUR), eftersom MFN-toldsatserne ikke gælder konstant. Det skønnes, at importen af fiskevarer til EU pålægges en gennemsnitlig told på mindre end 3 % af værdien sammenlignet med den gennemsnitlige MFN-toldsats for fiskevarer på 10,9 %.

Ved beregning af indtægtstabene er der dog taget hensyn til suspension af toldsatserne, som foretages i henhold til den fælles markedsordning.

[pic][pic]

[1] EUT C [...] af [...], s. [...].

[2] EUT L 184 af 14.7.2007, s. 1.

[3] EFT L 253 af 11.10.1993, s. 1.

[4] EFT L 17 af 21.1.2000, s. 22.

[5] Hvad angår EU's traditionelle egne indtægter (landbrugsafgifter, sukkerafgifter og told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.